Ivan Rebroff

Ivan Rebroff (* 31. Juli 1931 in Berlin-Spandau as Hans Rolf RippertMatthias Bardong (Hrsg.):  Das Lexikon des deutschen Schlagers. 2. Auflage. Schott, Mainz 1993, ISBN 3-7957-8208-2, S. 264–265.; † 27. Februar 2008 in Frankfort an’n Main) weer en düütsch Singer, de, wegen sien Falsett-Stimm en Stimmumfang vun mehr as veer Oktaven harr.The Guinness Book of Records, 1993

 Leven 
Rebroff wurr as Hans Rolf Rippert in Berlin-Spandau boren. Sien Vader stamm ut Hessen un weer Ingeneur, sien Moder weer Russin – hett Rebroff seggt, aber de Medien hebbt hüm dat nicht glövt. Rebroff is in Bells un in Halle (Saale) upwussen,Franckesche Stiftungen zu Halle Wir über uns > Geschichte > Berühmte Schüler. Rippert, Hans wo he Liddmaat in de Stadtsingechor weer. Later henn hett he tiedwies in Zell-Weierbach bi Offenburg un in en lütt Jagdslott bi Hunoldstal as ok up Skopelos, en lütt greeksch Eiland, leevt. Rebroff studeer Gesang an de Hoochschool för Musik un Theater in Hamborg (1951 bit 1959) as Fulbright-Stipendiat. Sien Hamborger Gesangslehrer Prof. Adolf Detel hett hüm dor to en Interpret vun oosteuropäisch Leedgood formt. 1958 hett Rebroff bi den düütschen Hoochschoolwettstrieden wunnen. Dornah weer he Singer bi de Swaartmeer-Kosaken, den Uraler KosakenchorUral Kosaken Chor  as ok de Don Kosaken Chor Serge Jaroff. 1960 wunn he bi de 9. Internatschonalen Musikwettbewerb vun de ARD in München den 1. Pries.« Obwohl die Goldmedaille für die Sänger beim 9. Internationalen Musikwettbewerb nach Deutschland fiel, wurde sie für eine östliche Stimme vergeben: Iwan Rebroff, der sich am Kammermusikabend als betont sensibler Liedersänger dreier Michelangelo-Lieder von Hugo Wolf legitimierte, ist ein Heldenbariton mit schönem Material, dessen Wirkung in den lyrischen Piano-Momenten wie in den Forte-Ausbrüchen gleich eindrucksvoll sind. » - Abendzeitung, München, 22. September 1960

Bekannt wurr Rebroff dör de Rull vun de Melkmann Tevje in dat Musical Anatevka in’t Theater Marigny in Paris (över 1400 Vorstellungen). Dornah hett he bi mehrere Tourneeproduktschoonen un Speelfilmen mitmakt, so as in Der Barbier von Sevilla, Boris Godunow, Der Zigeunerbaron, Wiener Blut un Der Rosenkavalier. Ok in’t Feernsehn kunn man hüm faken sehn un he geev Konzerte in Konzertsälen, Karken un bi Gala-Veranstaltungen, toletzt in Dezember 2007 in Wien. 

1985 kreeg Rebroff in Anerkennung för sien Leistungen för de Völkerverständigung tüschen Oost un West dat Bundsverdeenstkrüüz. Siet he 60 Johr old weer, weer he ok Ehrenbörger vun de greeksch Sporaden-Eiland Skopelos. Ivan Rebroff kreeg weltwiet insgesamt 49 Goldene Schallplatten un een Platin-Schallplatte för 10 Million verköfft Langspielplatten siet 1975.SZ: „Ivan Rebroff ist tot“, 28. Februar 2008 

Rebroff is an’ 27. Februar 2008 mit 76 Johr in en Krankenhuus in Franfort an’n Main an Organversagen un Hartstillstand storven.

 Privat 
Toletzt weer de Junggesell greeksch Staatsangehöriger. Sien öllere Bröer Horst Rippert weer lange Johren Sportreporter bi’d ZDF un in de Tweete Weltkrieg Pilot vun de Düütsch Luftwaffe (nah sien egen Angaven sall he an’ 31. Juli 1944 dicht bi Toulon den franzöösch Schriever Antoine de Saint-Exupéry afschooten hemm).Spiegel Online: „Ivan Rebroffs Bruder schoss Saint-Exupéry ab“, 16. März 2008

 Pseudonym 
De Naam Rebroff leidt sück vun de russch Översetten (rebro) vun dat düütsch Woort Rippe af. Ivan is de russch Form vun Hans. Passend to ditt Pseudonym harr Rebroff en bannig grooten Vullboort un harr bi offiziell Veranstaltungen un up Fotos immer en russch Fellmütz up un passend Folklorekleedung. So wirk he denn, as man sück in „Original-Russen“ vörstellen deiht. To sien Tiet weer in de Musikindustrie noch nich so professionell uptrucken as hüüd. Vun doher harr Rebroof en good Gespür för de Mechanismen in’t Showgeschäft. 

 Erfolgstitel 
 Abendglocken (russch: Вечерний звон)
 Dank sei Dir, Herr
 Das einsame Glöckchen
 Die Legende von den 12 Räubern
 Eine weiße Birke
 Ich bete an die Macht der Liebe
 Im tiefen Keller
 Kalinka
 Katjuscha
 Mit der Troika in die große Stadt
 Moskauer Nächte (russch: Подмосковные вечера)
 O Isis und Osiris
 Schwarze Augen (russch: Очи черные)
 Stenka Rasin
 The Legend of the twelve robbers
 Wenn ich einmal reich wär (ut dat Musical Anatevka)
 Wolgalied
 Wolgaschlepper

 Diskografie (Utwahl) 
 Ave Maria 
 Ich bete an die Macht der Liebe
 Zauber einer großen Stimme
 My Russian Homeland
 Glasnost Perestroika
 Komm mit nach Hellas
 Seine größten Opernerfolge
 Musikalische Edelsteine
 Russische Weihnacht
 Frühling in der Taiga
 Wunschkonzert
 Weihnacht mit Ivan Rebroff
 Wenn ich einmal reich wär’
 Live in Concert DVD
 Live in Concert, Recitals 1968
 Meine Reise um die Welt
 Meine russische Seele
 Mein Russland, du bist schön
 Krönung einer großen Karriere
 Die schönste Stimme Russlands
 … und Friede auf Erden
 A Moscou
 from the World
 Kosaken müssen reiten
 Na Sdarowje
 Taiga Träume
 Russische Party
 Errinerungen an Russland
 Volksweisen aus dem alten Russland
 Boris Godounov

 Enkeld Nahwiesen 

 Weblenkens 
 Offiziell Websteed


Kategorie:Singer
Kategorie:Börger von Düütschland
Kategorie:Mann
Kategorie:Dräger vun’t Bundsverdeenstkrüüz
Kategorie:Boren 1931
Kategorie:Storven 2008